open-index/open-wikipedia-markdown huggingface dataset:
Ally McCoist

**Alistair Murdoch „Ally“ McCoist** (g. 1962 m. rugsėjo 24 d. Belshilyje, Šiaurės Lanarkšyre)
– škotų futbolo treneis, buvęs futbolininkas. Dabartinis Rangers FC klubo vyr. treneris.

1979 m. McCoist pradėjo futbolininko karjerą Saint Johnstone FC klube. 1981 m. persikėlė į Premier League Sunderland AFC klubą. Po dvejų metų grižo į Škotiją. Pasirašė sutartį su Glazgo Rangers. Žaidžiant Rangers tapo daugiausiai ivarčių palniusiu žaidėju, 355 ivarčiai. Sužaidė 581 rungtinių.

## Tarptautinė karjera

McCoist pirmą kartą sužaidė už Škotijos rinktinę 1986 m. balandžio 29 d. prieš Nyderlandų rinktinę. Rungtinės baigėsi be ivarčių. Kartą buvo rinktinės kapitonas, 1996 m. kovo 27 d. Hampden Park stadione, draugiškose rungtinėse prieš Australijos rinktinę. 55 minutę pelnė pergalingą ivartį. Už Škotijos rinktinę sužaidė 61 kartą ir pelnė 19 ivarčių.

### Tarptautiniai ivarčiai

## Trenerio karjera

2007 m. sausio mėnesį McCoist grižo į Rangers klubą ir tapo Walter Smitho trenerio padėjėju.
2011 m. vasario 22 d. buvo paskelbta kad McCoist pakeis Smith 2011 m. birželio mėnesį. Pirmos oficialios rungtinės, naujuose Rangers pareigose, baigėsi 1-1 Škotijos Premier lygoje prieš sostinės Heart of Midlothian FC, Ibrox stadione 2011 m. liepos 23 d.

## Pasiekimai

### Futbolo žaidėjo
* Škotijos Premier lyga: 10
** Rangers FC: 1986–1987, 1988–1989, 1989–1990, 1990–1991, 1991–1992, 1992–1993, 1993–1994, 1994–1995, 1995–1996, 1996–1997
* Škotijos futbolo taurė: 3
** Rangers FC: 1991–1992, 1992–1993, 1995–1996
* Škotijos futbolo lygos taurė: 9
** Rangers FC: 1983–1984, 1984–1985, 1986–1987, 1987–1988, 1988–1989, 1990–1991, 1992–1993, 1993–1994, 1996–1997

### Asmeniniai
* Škotijos futbolo apžvalgininkų asociacijos metų žaidėjas:1
** Rangers FC: 1991–1992
* Metų žaidėjas:1
** Rangers FC: 1992–1993

### Trenerio
;Rangers
**2012–2013 Škotijos futbolo lygos trečiasis divizionas:1

## Dalyvavimas čempionatuose

|}

## Šaltiniai

## Nuorodos
* Ally McCoist kajera ir statistika
CeBIT

**CeBIT** (, ) – didžiausia pasaulyje kompiuterių ir plataus vartojimo elektronikos įrenginių mugė. CeBIT buvo rengiama kasmet, didžiausiame pasaulyje parodų komplekse Hanoveryje, Vokietija.

Su 450 000 m² plotu ir 850 000 lankytojų skaičiumi prieš pat Interneto bendrovių burbulą, paroda lenkė kitas tokio tipo parodas, kaip kad COMPUTEX (Taivanas) ir COMDEX (JAV).

## Istorija
Pirmąkart surengta 1970 m. kartu su Hanoverio mugės naujosios parodų salės, kuri tuomet buvo didžiausia pasaulyje, atidarymu. XX a. 9-ajame dešimtmetyje informacinės technologijos ir telekomunikacijos nustelbė kitas Hanoverio mugės dalis taip smarkiai, kad 1986 m. buvo nuspręsta atidaryti naują mugę, keturiomis savaitėmis anksčiau nei pati Hanoverio mugė. Nuo tada CeBIT pradėjo sparčiai plėstis, buvo nuspręsta didesnį dėmesį teikti profesionaliajai rinkai, o namų vartotojų rinkai surengti atskirą renginį, kuris vyktų vasarą, kas dveji metai. Renginys buvo surengtas tik du kartus (1996 ir 1998 m.) ir vėliau nutrauktas.

Nors 2007 m. CeBIT parodos lankytojų skaičius buvo kritęs iki apytiksliai 200 000, apie 2010 m. vėl šoktelėjo ir siekė 334 000. 2008 m. parodos veikla buvo sutrikdyta policijos reidų, kurių metų, kaip paaiškėjo, dėl patentų klastojimo buvo sulaikytas 51 eksponentas.

2018 m. lapkričio 28 d. „Deutsche Messe AG“ paskelbė, kad dėl vis mažėjančių lankytojų ir eksponentų skaičiaus CeBIT netolimoje ateityje nebebus rengiama. Tokiu ruožtu CeBIT renginys, vykęs birželio 11–15 d., buvo paskutinis.

## Šaltiniai

## Nuorodos

* Oficiali svetainė
Tokijo automobilių paroda

**Tokijo automobilių paroda** – tarptautinė automobilių, motociklų ir kitų transporto priemonių paroda kas dvejus metus, spalio-lapkričio mėn. vykstanti Japonijoje, Čibos mieste (netoli Tokijo įsikūrusiame Makuhari parodų centre). Parodą rengia Japonijos automobilių gamintojų asociacija (*JAMA*, ). Paprastai joje yra pristatoma daugiau koncepcinių modelių, negu paruoštų gamybai.

## Istorija
Pirmą kartą surengta 1954 m. balandžio 20 d. Hibija parke (*Hibiya Park*). Per dešimt dienų parodą aplankė apie 547 000 lankytojų, buvo pristatytos 267 transporto priemonės, iš kurių tik 17 buvo lengvieji automobiliai, kas atspindėjo to meto šeimos automobilių trūkumą Japonijoje. Didžiąją dalį eksponatų sudarė sunkvežimiai, autobusai ir motociklai. Didžiausio dėmesio susilaukė Austin A40, Hillman Minx ir Renault 4CV automobiliai, tarp vietinių automobilių gamintojų modelių buvo Prince Sedan AISH, Toyota Toyopet Super RH, Datsun Passenger Delux DB-5, Ohta ir triratės „Daihatsu“ transporto priemonės.

Antrą kartą paroda įvyko 1955 m. gegužės 7 d. ir truko 12 dienų. Tarp 785 000 apsilankiusių lankytojų buvo ir Princas Akihito.

Didžiausią reikšmę lengvieji automobiliai įgijo trečiosios Tokijo automobilių parodos, atidarytos 1956 m. balandžio 20 d., metu. Prie to daug prisidėjo Tarptautinės prekybos ir pramonės ministerijos vykdyta iniciatyva, pavadinta „Liaudies automobilio planu“. Ministerijos užsibrėžtas tikslas – pagaminti keturių sėdimų vietų automobilį, galintį išvystyti 100 km/h greitį ir kainuojantį ¥150 000 jenų – buvo nerealistiškas. Nepaisant to, kad tai dukart viršijo tų metų šalies nacionalinį pajamų vidurkį, tai tebuvo tik penktadalis tipiško automobilio vertės, mat vietiniams automobilių gamintojams buvo teikiami kreditai, kad šie mažintų automobilių kainas.

## Nuorodos

*Oficiali svetainė
Aleksejus Arakčejevas

**Aleksejus Arakčejevas** (; 1769 m. spalio 4 d. Garusovo, Tverės gubernija – 1834 m. gegužės 3 d. Gruzino, Novgorodo gubernija) – Rusijos imperijos valstybės veikėjas, valdant carui Aleksandrui I, grafas (1799 m.), artilerijos generolas (1807 m.), Rusijos karo ministras 1808 – 1810 m.

## Biografija
Tiksli gimimo vieta nėra žinoma, dažniausiai nurodomas Garusovo kaimas, Tverės gubernijos šiaurėje. Kilęs iš smulkių, neturtingų bajorų. Mokėsi Sankt Peterburgo artilerijos kadetų korpuse. Pasižymėjo matematikoje. Laisvu metu privačiai mokė Rusijos generolo feldmaršalo N. Saltykovo sūnus artilerijos ir fortifikacijos. Jau 1787 m. tapo karininku, netrukus, rekomendavus N. Saltykovui, buvo paskirtas Gatčinos miesto komendantu. 1796 m. lapkričio 7 d. imperatoriumi tapus Pavelui I buvo paskirtas Sankt Peterburgo komendantu. Kitą dieną tapo generolu majoru. 1797 m. gavo barono titulą. 1798 m. pradžioje buvo paskirtas gvardijos artilerijos bataliono vadu ir visos Rusijos artilerijos inspektoriumi. Tų pačių metų pabaigoje nušalintas nuo šių pareigų. Vėl grąžintas į Rusijos artilerijos inspektoriaus pareigas 1803 m., imperatoriumi tapus Aleksandrui I. 1807 m. paskirtas artilerijos generolu. 1808 m. sausio 13 d. paskirtas Rusijos karo ministru, o sausio 17 d. – ir visos Rusijos kariuomenės pėstininkų ir artilerijos generaliniu inspektoriumi. Aktyviai dalyvavo Rusijos ir Švedijos 1808 m. – 1809 m. kare, kurio išdavoje Suomija ir Alandų salos atiteko Rusijai. 1810 m. paskirtas Rusijos Valstybės tarybos Karo departamento pirmininku. Napoleono I kariuomenei įsiveržus į Rusiją, vadovavo Rusijos kariuomenės tiekimui ir rezervų formavimui. 1815 – 1825 m. Ministrų kabineto narys, tvarkęs vidaus reikalus. Buvo įgijęs visišką Aleksandro I pasitikėjimą, vadovavo asmeninei imperatoriaus kanceliarijai. Įvedė karinį policinį režimą: cenzūrą, visuomeninio gyvenimo policinę kontrolę, karinių gyvenviečių sistemą kariuomenėje. Nedalyvavo nuslopinant Dekabristų sukilimą 1825 m., todėl naujasis imperatorius Nikolajus I jį nušalino iš pareigų. Mirė 1834 m. balandžio 21 d. savo dvare.

Jo vadovavimo laikotarpis dar vadinamas Arakčejevo režimu (vadinamoji *arakčejevščina*), siekiant apibūdinti policinius valdymo metodus. Laikomas vienu efektyviausių administratorių, idealiu įvairių projektų įgyvendintoju.

## Šaltiniai

* *Аммон Ф. Г.* В фаворе у кесаря: Александр I и Аракчеев
Precesija (reikšmės)

**Precesija** ( 'ėjimas priekyje') apibrėžia besisukančio objekto tam tikrus jo sukimosi ašies krypties pakitimus, esant pastoviam nutacijos kampui.

* Precesija – kietojo kūno sukimosi ašies judėjimas, kurio metu ašis brėžia erdvėje apskritą kūginį paviršių
* Precesija – lėtas periodinis Žemės ir dangaus ašies slinkimas kūgio paviršiumi aplink įsivaizduojamą ašį, statmeną ekliptikos plokštumai
* Precesija – veleno sukimasis nejudančiame kevale jo atžvilgiu dėka laisvumo tarp jų ir radialinės jėgos į detalę, keičiančią kryptį; vidinio veleno sukimosi kryptis yra priešinga radialinės jėgos sukimo krypčiai (pvz., dviračio minamo pedalo ir pavaros atvejis)

Susiję:
* Larmoro precesija – atomo ar elektrono precesija apie išorinio magnetinio lauko kryptį
* ***Thomas'' precesija*** – giroskopo, besisukančio neinertiškame rėme, precesijos speciali reliatyvi pataisa
* ***Lense–Thirring'' precesija''', arba '''efektas''' – [[Bendroji reliatyvumo teorija|bendrojoje reliatyvumo teorijoje]] giroskopo, esančio šalia didelės masės kūno (pvz., Žemės), precesijos [[reliatyvumo teorija|reliatyvi]] pataisa
* '''Geodezinė''', arba ***de Sitter* precesija, efektas*' – taikoma judančiam besisukančiam kūnui iškreiptame erdvėlaikyje
Arnoldas Aleksandravičius

**Arnoldas Aleksandravičius** (g. 1966 m.) – buvęs Lietuvos futbolininkas.

## Biografija

Žaidė „Geležinio vilko“ (1990), „Neries“ (1991–1992), „Ando“, (1995–1996), „Visagino“ (1997) komandose. Su „Nerimi“ (vadinosi ir „Lietuvos Makabi“) laimėjo 1991 m. Lietuvos pirmenybių sidabrą, 1992 m. Lietuvos taurę.

1991 m. sužaidė 1 rungtynes už Lietuvos rinktinę.

## Šaltiniai
News of the World

**„News of the World“** – šeštasis studijinis grupės „Queen“ albumas. Jis buvo išleistas 1977 m. spalio 28 d. Albume buvo tokie grupės super hitai kaip „We Will Rock You“, „We Are the Champions“ ir „Spread Your Wings“. „News of the World“ JAV tapo 4 kartus platininiu, JK – 2 kartus platininiu, o kitose šalyse pasiekė topų aukštumas.

Šis albumas tapo antruoju, prie kurio prodiusavimo prisidėjo tik pati grupė. Kai kuriuos darbus atliko ir prodiuseris Mike Stone.

1977–1978 m. buvo išleisti trys šio albumo singlai – „We Are The Champions“/„We Will Rock You“, „Spread Your Wings“ ir „It’s Late“.

## Dainų sąrašas
Pirma pusė

# „We Will Rock You“ Brian May 2:01
# „We Are the Champions“ Freddie Mercury 2:59
# „Sheer Heart Attack“ Roger Taylor 3:26
# „All Dead, All Dead“ May 3:10
# „Spread Your Wings“ John Deacon 4:34
# „Fight from the Inside“ Taylor 3:03
Antra pusė

# „Get Down, Make Love“ Mercury 3:51
# „Sleeping on the Sidewalk“ May 3:06
# „Who Needs You“ Deacon 3:05
# „It’s Late“ May 6:26
# „My Melancholy Blues“ Mercury 3:29

## Pasiekimai topuose

## Šaltiniai
Girius Kalvaitis

**Girius Kalvaitis** (g. 1968 m. sausio 15 d.) – buvęs Lietuvos futbolininkas, gynėjas.

## Biografija

Žaidė Neris Vilnius (1990–1992), Geležinis vilkas Vilnius (1992–1993), Žalgiris Vilnius (1993–1994), FBK Kaunas (1994–1995), Banga Gargždai (1996) komandose. 1991–1993 m. žaidė Lietuvos rinktinėje. Baigęs profesionalo karjerą žaidžia SFL komandoje Prelegentai Vilnius (2009–).

## Išnašos
Tomas Gražiūnas

**Tomas Gražiūnas** (g. 1972 m. spalio 5 d. Vilniuje) – Lietuvos ekonomistas, valstybės tarnautojas, buvęs futbolininkas (gynėjas).

## Biografija
1996 m. baigė m. Vilniaus universiteto Ekonomikos fakultetą, mokėsi JAV gynybos koledže, NATO Gynybos koledže Romoje.

1998 - 2005 m. dirbo Seimo Biudžeto ir finansų komiteto patarėju. 2005 – 2009 m. buvo Krašto apsaugos ministerijos sekretorius, vėliau vadovavo KAM Resursų ir programų departamentui.

2010 – 2014 m. dirbo Briuselyje, Lietuvos Respublikos nuolatinės atstovybės prie NATO gynybos patarėjo pavaduotoju.

Nuo 2014 m. liepos 1 d. - Krašto apsaugos ministerijos kancleris.

Praeityje T.Gražiūnas aktyviai sportavo, žaidė komandose Viltis Vilnius (1990), Panerys Vilnius (1991–1993, 1996–1997), Geležinis vilkas Vilnius (1994), Sakalas Šiauliai (1995), Ekranas Panevėžys (1995), Žalgiris Vilnius (1998), Vėtra Rūdiškės (2000), Šviesa Vilnius (2002). 1991–1992 m. žaidė Lietuvos rinktinėje. Baigęs karjerą žaidžia mėgėjų klube Prelegentai Vilnius.

## Nuorodos
* 
* Worldfootball.net
Gytis Kavaliauskas

**Gytis Kavaliauskas** (g. 1972 m. vasario 23 d. Kaune) – buvęs Lietuvos futbolininkas.

## Biografija

Gimė Kaune, mokėsi ISM Vilnius sporto mokykloje. Žaidė „Vilties“ (1990) ir „Žalgirio“ (1990) klubuose. Su „Žalgiriu“ žaidė Lietuvos taurės finale. Po 1990 m. Lietuvos komandose nežaidė. Vėliau dirbo treneriu Širvintose.

## Šaltiniai
We Will Rock You

**„We Will Rock You“** – grupės „Queen“ singlas, išleistas kartu su 1977 m. albumu „News of the World“. Šią dainą parašė Brian May.

Žurnalas „Rolling Stone“ 2004 m. šiai dainai skyrė 330-ąją vietą tarp 500 geriausių visų laikų dainų, o JAV muzikos pramonės asociacija „We Will Rock You“ paskyrė 124-ąją vietą tarp geriausių XX amžiaus dainų. 2009 m. ši daina buvo įrašyta į „Grammy“ šlovės galeriją.

Išskyrus paskutines dainos 30 sekundžių, kai May atlieka gitaros solo, visa daina yra sudaryta iš ritmingo plojimo ir trepsėjimo kojomis. Kadangi ši daina buvo išleista kartu su „We Are the Champions“, koncertų metu „Queen“ dažnai jas atlikdavo sujungtas viena po kitos. Nuo to laiko šios abi dainos yra tapusios įvairių sporto ir kitų sričių renginių himnais.

## Šaltiniai
Dygioji slyva

**Dygioji slyva** (*Prunus spinosa*) – vienintelis nesukultūrintų, savaime augančių Lietuvoje krūmų ar neaukštų medelių, slyvų genties augalas.

## Paplitimas
Augalas paplitęs Europoje (išskyrus Islandiją, šiaurinę Skandinavijos pusiasalio dalį, šiaurės Rusiją), vakarų Azijoje, šiaurės vakarų Afrikoje.

## Morfologija
Dygliuota, auganti kaip aukštas krūmas ar nedidelis medelis. Paprastai užauga apie 3 m aukščio ir su keletu kamienų. Rečiau pasitaiko iki 6 m ar ypač retais atvejais iki 8 m aukščio. Žydi balandžio pabaigoje – gegužės mėnesiais. Žiedai balti iki 1,5 cm skersmens. Vaisiai tamsiai mėlyni, kaulavaisiai apie 1 cm skersmens.

## Nuorodos
* Dygioji slyva 

## Galerija

Image:Prunus_spinosa_B.jpg|Pavasarį žydinti dygioji slyva
Image:Prunus_spinosa1.jpg|Žydinčios dygiosios slyvos šakelė
Image:Closeup_of_blackthorn_aka_sloe_aka_prunus_spinosa_sweden_20050924.jpg|Dygiosios slyvos vaisiai
Abromiškių dvaras

**Abromiškių dvaras** – dvaras, esantis Abromiškėse, Elektrėnų savivaldybėje. Dvarą supa 15,5 ha parkas, yra 3 tvenkiniai. Už dvaro yra Abromiškių reabilitacijos ligoninė.

## Istorija
Dvarą 1571 m. įkūrė Abraomas Poniatauskis, pastatydinęs čia rūmus. XVII a. dvaras priklausė Bychovcams. Vedybų keliu apie 1748 m. dvaras atiteko prancūzų kilmės grafams de Raesams. Jie dvarą valdė iki XIX a. vidurio, kai paskutinė giminės palikuonė Kazimiera de Raes (1818–1893) 1840 m. ištekėjo už grafo Pranciškaus Broel Pliaterio (1798–1867) ir dvaras atiteko Pliateriams kaip jaunosios kraitis. Vėliau dvarą valdė šioje santuokoje gimęs Vilhelmas Pliateris (1850–1911), o po jo jo dukterys Izabelė, Ida ir Marija. 

Grafai p. Irena Marija Žaltauskienė (Broel-Pliaterytė) (1887–1967) su savo vyru p. Eduardu Pranciškumi Marijonu Žultausku (1879–1960), Balbieriškio dvaro savininku, Abromiškes valdė iki 1937 m. Jie rekonstravo de Raesų pastatytus medinius rūmus, pristatydami du triaukščius flygelius. Pliateriai tęsė kultūrines dvaro tradicijas.

Kadangi po I pasaulinio karo per žemės reformą dvaras išparceliuotas. 1937 m. centrinę dvaro dalį su rūmais nusipirko bankininkas ir meno kolekcionierius Mykolas Žilinskas (1904–1992).

Dvare XIX a. buvo didžiulė biblioteka (apie 20 tūkst. knygų), paveikslų kolekcija. 1812 metais birželio 27 dieną šio dvaro Ausieniškių palivarke yra nakvojęs Napoleonas. Birželio 28 dienos rytą Prancūzijos imperatorius iš Ausieniškių išvyko į Vilnių.

Dvarininkai buvo laidojami Sabališkių kapinėse. Jose stovi Sabališkių koplyčia-mauzoliejus, kurio rūsyje palaidoti De Raesų ir Broel-Pliaterių šeimų narių palaikai.

## Galerija

Abromiškių dvaras 4.JPG|2014 m. vyko dvaro restauravimo darbai
Abromiskiu-dvaras2018.jpg|Dvaro rūmai 2018 m. gegužę
Abromiskiu-sargo-namelis2018.jpg|Vartų sargo namelis ir tvoros fragmentai 
Abromiskiu-svirnas2018.jpg|Svirnas
Abromiskiu-tvarkas2018.jpg|Tvarto liekanos 


## Nuorodos
* Abromiškių dvaro oficiali svetainė
The Kinks

**The Kinks** – Anglijos roko grupė, kuri susikūrė 1964 m. Nors The Kinks buvo didžiųjų amžininkų The Beatles, The Rolling Stones ir The Who šešėlyje, tai nesutrukdė ilgainiui jiems pasižymėti kaip vienai reikšmingiausių rokenrolo eros britų muzikos grupių. Grupės pagrindą sudarė broliai Ray ir Dave Davies.

The Kinks išgarsėjo 1964 m. su viena garsiausių dainų rokenrolo istorijoje „You Really Got Me“. Tačiau kūrybiškiausiu savo periodu 1967–1972 m. netgi nesulaukdavo tinkamo publikos dėmesio. Beje, daugelio dainų tekstus padėjo kurti Ray Davis žmona lietuvaitė Rasa Davies. Nepaisant to, The Kinks įrašė vienus geriausių to meto albumų kaip *„Something Else by the Kinks“* (1967), *„The Village Green Preservation Society“* (1968) ir dainas kaip „Sunny Afternoon“ (1966), „Waterloo Sunset“ (1967). The Kinks išsiskirstė 1996 m.

The Kinks buvo gryno britiško stiliaus roko grupė. Jie padarė didelę įtaką įvairioms Anglijos alternatyviojo roko grupėms, tačiau didžiausias dėmesys grupei grįžo 1990 -ųjų viduryje, kai pirmaujančios britpopo grupės kaip Oasis ir Blur nurodė tiesioginę jų įtaką britpopui.

## Nariai
* Ray Davies – gitara, vokalas;
* Dave Davies – gitara;
* Pete Quaife – bosinė gitara (iki 1969 m.);
* Rasa Davies Dičpetris - pritariamasis vokalas (iki 1973);
* Mick Avory – mušamieji (iki 1984 m.);
* John Dalton – bosinė gitara (1969–1976, 1978 m.);
* Andy Pyle – bosinė gitara (1976–1978 m.);
* John Gosling – klavišiniai (1970–1978 m.);
* Jim Rodford – bosinė gitara (1978–1996 m.);
* Ian Gibbons – klavišiniai (nuo 1979).
* Bob Henrit – mušamieji (1984–1996 m.).

## Diskografija
* 1964 Kinks 
* 1965 Kinda Kinks [UK] 
* 1965 The Kink Kontroversy 
* 1965 Kinkdom 
* 1965 Kinks-Size 
* 1965 You Really Got Me 
* 1966 United Kinksdom 
* 1966 Face to Face 
* 1967 Something Else by the Kinks 
* 1968 Live at Kelvin Hall 
* 1968 The Village Green Preservation Society 
* 1969 Arthur (Or the Decline and Fall of the British Empire) 
* 1970 Lola vs. the Powerman & the Money-Go-Round, Pt. 1 
* 1971 Muswell Hillbillies 
* 1971 Percy 
* 1972 Everybody’s in Show-Biz 
* 1973 The Great Lost Kinks Album 
* 1973 Preservation: Act 1 
* 1974 Preservation: Act 2 
* 1974 Preservation: Acts 1 & 2 
* 1975 The Kinks Present a Soap Opera 
* 1975 The Kinks Present Schoolboys in Disgrace 
* 1977 Sleepwalker 
* 1978 Misfits 
* 1979 Low Budget 
* 1980 One for the Road 
* 1981 Give the People What They Want 
* 1983 State of Confusion 
* 1984 Word of Mouth 
* 1986 Think Visual 
* 1988 Road 
* 1989 UK Jive 
* 1993 Phobia 
* 1994 A Portrait of the Kinks 
* 1994 To the Bone

## Nuorodos
* Oficialus The Kinks tinklalapis
Raistinė (Elektrėnai)

**Raistinė** – buvęs kaimas Elektrėnų savivaldybėje, dabartinėje Elektrėnų teritorijoje.

## Istorija

Statant Elektrėnų jėgainę ir patvenkus Strėvos upę, apie 1960 m. kaimas užlietas.

## Gyventojai

## Šaltiniai
Kauno ketaus liejykla

**AB Kauno ketaus liejykla** – didžiausia metalo dirbinių iš ketaus liejykla Baltijos šalyse. Veikė Kalantos g. 49, Kaune, Petrašiūnuose.

## Istorija
Ketaus gamykla „Centrolitas“ įkurta siekiant patenkinti pilkojo ir stipriojo ketaus liejinių žemės ūkio, statybos ir miškininkystės mašinų, suvirinimo ir mokslo tyrimų technikos, maisto ir lengvosios pramonės, prekybos, automobilių technikos, vandentiekio, dujotiekių, šilumos ir telefono tinklų įmonėms paklausą.

Pradėta statyti 1959 m., pirmuosius ketaus liejinius pagamino 1962 m. Be ketaus liejinių, įmonė gamino kojinius siurblius automobilių padangoms pripūsti, skysto tepalo švirkštus, baldų apkabas, keptuves, duonines, šulinių dangčius ir rėmus, dekoratyvinius gaminius (žibintus, tvoras, laiptų turėklus). 1966 m. pirmoji Sovietų Sąjungoje pradėjo gaminti sintetinį ketų. 1984 m. įmonėje dirbo 1780 darbuotojų. 1991 m. tapo akcine bendrove. Nuo 1996 m. įmonę valdė EBSW koncernas. Nuo 2004 m. restruktūrizuota. 2005 m. dirbo apie 440 darbuotojų. Gamybiniai pajėgumai siekė apie 20 000 tonų liejinių per metus. Nuo 2007 m. įmonę valdo UAB „KKL investicijų valdymas“. 2009 m. liejykla nutraukė veiklą. 2010 m. iškelta bankroto byla.

Vadovai: Evaldas Majauskas (nuo 1973 m.), Antanas Milčius, Rymantas Kulbokas (nuo 1996 m.), Robertas Butkus (nuo 2008 m.).

## Eksportas
Kauno ketaus liejykla eksportavo savo produkciją į Švediją, Suomiją, Vokietiją, Šveicariją, Italiją. Eksportas viršijo 90 % visos pagamintos produkcijos.

## Šaltiniai

## Nuorodos
* AB „Kauno ketaus liejykla“ svetainė
Walter Ulbricht

**Valteris Ulbrichtas** (,  1893 m. birželio 30 d. Leipcige – 1973 m. rugpjūčio 1 d. Templine) – Vokietijos Demokratinės Respublikos vadovas, Vokietijos Vieningosios socialistų partijos pirmasis sekretorius. „Berlyno sienos“ statybos iniciatorius.

## Biografija
Komunistiniame judėjime dalyvavo nuo 1908 m. Vykstant Pirmajam pasauliniam karui, 1915 m. buvo mobilizuotas į Vokietijos imperijos kariuomenę. Dalyvavo kautynėse Rytų ir Balkanų frontuose. Už dezertyravimą ir agitaciją prieš karą kalintas. Lapkričio revoliucijos dalyvis. 1923 m. išrinktas į Vokietijos Komunistų partijos Centro komitetą, nuo 1935 m. – VKP CK Politinio biuro narys. 1926‒1928 m. buvo Saksonijos landtago narys, 1928‒1933 m. – Vokietijos Reichstago deputatas nuo VKP.

A.Hitleriui atėjus į valdžią emigravo. 1938‒1943 m. buvo VKP atstovas Kominterne. Antrojo pasaulinio karo metais dirbo propagandinį darbą Raudonosios armijos frontuose ir tarp vokiečių karo belaisvių.

Po karo grįžo į tėvynę. 1946‒1949 m. buvo Vokietijos Vieningosios socialistų partijos pirmininko pavaduotojas, 1950–1971 – šios partijos vadovas.

Įkūrus VDR, 1949‒1955 m. buvo Ministro pirmininko pavaduotojas, 1955‒1960 m. – pirmasis pavaduotojas. 1960‒1971 m. buvo VDR Valstybės tarybos ir Nacionalinės gynybos tarybos pirmininkas.

## Veiklos vertinimas

V. Ulbrichtas laikėsi stalinistinių šalies valdymo pozicijų. 1952 m. liepos mėn. paskelbė „tolygaus socializmo kūrimo“ kursą ir pradėjo pagal tarybinį pavyzdį pertvarkyti VDR ūkį – uždrausta privati prekyba, smulkūs ūkiai, nacionalizuojamos gamyklos ir vystoma sunkioji pramonė. Dėl šių veiksmų pradėjo trūkti maisto ir plataus vartojimo prekių ir prasidėjo vadinamoji „1953 m. Berlyno krizė“.

Jo iniciatyva 1961 m. rugpjūčio 13 d. buvo pastatyta „Berlyno siena“. Likus tik dviem mėnesiams iki šio įvykio V. Ulbrichtas neigė, jog ruošiamasi ją statyti.

## Nuorodos
* „Niekas nežada statyti sienos“ V. Ulbrichto spaudos konferencija

## Šaltiniai

|-

|-
Jazz (albumas)

**„Jazz“** – 7-as studijinis grupės „Queen“ albumas. Jis buvo įrašinėjamas 1978 m. liepos–spalio mėnesiais Šveicarijoje ir Prancūzijoje, o išleistas tų pačių metų lapkričio 10 d. Šis albumas pasižymėjo labai skirtinga stilių įvairove, o tai dažnai buvo kritikų vertinama neigiamai. Nepaisant kritikos albumas pasiekė 6 vietą JAV Billboard 200 tope. Tai buvo pirmasis „Queen“ albumas įrašytas ne JK (dėl mokestinių priežasčių).

Iš šio albumo buvo išleisti keturi singlai – „Bicycle Race“/„Fat Bottomed Girls“, „Don't Stop Me Now“, „Mustapha“ ir „Jealousy“.

## Dainų sąrašas
Pirma pusė
1. „Mustapha“ Freddie Mercury 3:01
2. „Fat Bottomed Girls“ Brian May 4:16
3. „Jealousy“ Mercury 3:14
4. „Bicycle Race“ Mercury 3:01
5. „If You Can’t Beat Them“ John Deacon 4:15
6. „Let Me Entertain You“ Mercury 3:01

Antra pusė
1. „Dead on Time“ May 3:23
2. „In Only Seven Days“ Deacon 2:30
3. „Dreamer’s Ball“ May 3:30
4. „Fun It“ Roger Taylor 3:29
5. „Leaving Home Ain’t Easy“ May 3:15
6. „Don’t Stop Me Now“ Mercury 3:29
7. „More of That Jazz“ Taylor 4:16

## Pasiekimai topuose

## Šaltiniai
Bahavalpuras

**Bahavalpuras** () – miestas pietryčių Pakistane, Pandžabo provincijoje, kairiajame Satledžo upės krante, 420 km nuo Lahoro. Pro miestą eina Karačio-Lahoro geležinkelis ir plentas. Medvilnės ir ryžių valymo, aliejaus spaudimo pramonė, gaminamas muilas. Amatai (audžiami kilimai, siuvinėjamas šilkas, gaminami metalo dirbiniai, puodininkystė). Apylinkėse auginami javai, datulės, medvilnė.

Bahavalpure veikia aukštoji medicinos mokykla, universitetas (įkurtas 1975 m.), biblioteka, zoologijos sodas. Yra XVIII-XIX a. Nur Mahalo, Gulzar Mahalo rūmai.

## Istorija

Bahavalpuras pradėjo kurtis 1718 m. Nuo 1820 iki 1947 m. buvo Bahavalpuro kunigaikštystės sostine.

## Šaltiniai
Biafo ledynas

**Biafo ledynas** – dendritinio tipo sieninis ledynas Pakistane (Gilgitas-Baltistanas), Karakorumo kalnagūbrio pietiniame šlaite. Ilgis 65 km, plotas 383 km². Firninis laukas yra 5000 m aukštyje, o ledyno priešakinė dalis – 3100 m aukštyje. Slėnis šakotas, daug intakų. Jungiasi su Hisparo ledynu.

Biafo ledynas yra trečias pagal dydį pasaulio ledynas, esantis ne poliarinėse srityse (nusileidžia Siačeno ir Fedčenkos ledynams).

## Šaltiniai
Traseris

**Traseris** (; ) – pirotechninis įtaisas sviedinyje ar kulkoje, užpildytas trasuojamuoju mišiniu. Šūvio metu traseris užsidega ir ima šviesti ar skleisti dūmus, todėl kulkai ar sviediniui skriejant lieka trajektoriją rodantis šviečiantis ar dūmų pėdsakas. 

Traseris būna arba atskira stiklinaitė, įpresuojama į kulkos ar sviedinio dugną, arba tiesiog įduba sviedinio ar kulkos korpuso dugne.

***Trasuojamasis mišinys*** – traserį užpildantis degus presuotas mišinys. Pvz., šviesinius trasuojamuosius mišinius sudaro oksidai, degiosios medžiagos ir rišikliai. Oksidai – bario nitratas, stroncio nitratas ir natrio oksalatas, kurie degdami švyti atitinkamai baltai, raudonai ir geltonai. Degioji medžiaga – dažniausiai miltelių pavidalo magnis, rišiklis – šelakas, kalcio rezinatas ir kt. Trasuojamasis mišinys gali būti *blaususis* () – tokiam mišiniui degant, šviesa matoma tik naudojant naktinio matymo įrangą. 

Dieną šviesinės trasos prastai matomos, todėl dieną gali būti naudojami šaudmenys su dūminiais traseriais. Sviediniai ar kulkos su jais palieka dūmų pėdsaką, kuris dieną gerai matomas. 

Kita traserių rūšis yra *delstiniai traseriai* (), kurie pėdsaką pradeda palikti tik kulkai ar sviediniui nuskriejus 100 m ar daugiau. Tokie traseriai neparodo, kurioje vietoje yra šaulys. 

## Nuorodos
Chaibero perėja

**Chaibero perėja** (, ) – kalnų perėja, jungianti Afganistaną ir Pakistaną. Yra Spingharo kalnagūbryje, 1070 m aukštyje. Ilgis 53 km, plotis 15-130 m. Aukščiausias perėjo taškas yra Pakistano teritorijoje, 5 km iki sienos.

Perėja prasideda nuo Pakistano miesto Džamrudo (491 m), apie 15 km į vakarus nuo Pešavaro. Perėja nutiestas geležinkelis, einantis nuo Pakistano pusės link sienos, taip pat Pešavaro-Kabulo automobilių kelias. Kelias tęsiasi 48 km iki Afganistano miesto Torchamo, kur perėja baigiasi. Kelią britai nutiesė 1879 m., o geležinkelio atšakos nuo Džamrudo iki Landikotalo tiesimas užtruko 6 m. ir buvo pabaigtas 1925 m.

Chaibero perėja žinoma nuo gilios senovės, šia perėja ėjo šilko kelias, tai buvo svarbiausia jungtis tarp Centrinės ir Pietų Azijos. Šia perėja žygiavo Aleksandro Makedoniečio, Čingischano armijos, pro Chaibero perėją į Pietų Aziją veržėsi musulmonų kariuomenės, tiurkų ordos. Britų imperijos valdymo Indijoje laikotarpiu Chaibero perėja naudotas trijuose karuose su Afganistanu 1838-42, 1878-80 ir 1919 m. Perėjos šlaituose išsidėstę paminklai ir fortai, kuriuos britai pastatė tuo laikotarpiu.

## Šaltiniai
Lėkštė (reikšmės)

**Lėkštė**  – ši sąvoka turi įvairias reikšmes:
* lėkštė – indas, skirtas įdėti ir laikyti maisto produktams; interjero puošybos elementas (proginė, dekoratyvinė lėkštė)
* lėkštė – mušamasis muzikos instrumentas
* lėkštė – neatpažintas skraidantis objektas, NSO
* lėkštė – detalė, savo forma panaši į lėkštę:
** svarstyklių lėkštė;
** akėčių lėkštė;
** stendinio šaudymo lėkštė (taikinys);
** palydovinė antena.


Vaizdas:Whitehouseplate.jpg|Indai
Vaizdas:Labradorite dish (Kiev, 1896).jpg|Proginė lėkštė
Vaizdas:2006-07-06 crash paiste 16.jpg|Muzikos instrumentas

Vaizdas:Kitchen scale 20101109.jpg|Svarstyklės
Vaizdas:Cultivated field north of Illington Road - geograph.org.uk - 1758939.jpg|Lėkštinės akėčios
Vaizdas:Clay-Pigeons-Loaded.jpg|Šaudymo taikiniai
Vaizdas:Multifeed 2.jpg|Antena


## Šaltiniai
Brod Pikas

**Brod Pikas** () – Karakorumo kalnų viršūnė Gašerbrumo masyve, ties Pakistano ir Kinijos siena, 8 km nuo K2 kalno. Aukštis – 8051 m (12-as pagal aukštį kalnas pasaulyje).

Pradžioje kalnas pavadintas **K3**, kadangi neturėjo vietinio pavadinimo. Taip pat kartais vartojamas pavadinimo „Broad Pikas“ vertimas į baltų kalbą **Faičan Kangri** (ཨིྰན་ཨངརི).

Į Brod Piką 1957 m. pirmieji įkopė Fritz Wintersteller, Marcus Schmuck, Kurt Diemberger ir Hermann Buhl (Austrijos/Vokietijos ekspedicija).

## Šaltiniai
Baras (slėgis)

**Baras** ( 'svoris') – nesisteminis matavimo vienetas , naudojamas slėgiui matuoti. Baro santykis su SI sistemoje naudojamu pagrindiniu slėgio matavimo vienetu paskaliu:

1 bar = 105 Pa

Čia vienas paskalis yra slėgis, kai vieno niutono jėga statmenai veikia į 1 kvadratinio metro plotą. Taip pat vienas baras yra maždaug lygus vienos atmosferos slėgiui į žemę jūros lygyje:

1 atm = 1,01325 bar

Baras oficialiai pradėtas naudoti 1929 m.

## Šaltiniai

## Nuorodos

* Baro ir kitų slėgio matavimo vienetų ryšys
Dalarna

**Dalarnos lenas** () – lenas vidurio Švedijoje, beveik sutampa su Dalarnos istorine sritimi. Ribojasi pietuose su Vermlandu, Erebru ir Vestmanlandu, rytuose su Jevleborgu, šiaurėje su Jemtlandu, vakaruose su Norvegijos Inlando ir Triondelago apskritimis. Plotas 28 029 km². Įkurtas 1647 m., iki 1997 m. vadintas Koparbergo lenu. Administracinis centras – Faliunas.

## Savivaldybės
Leno teritorijoje yra šios savivaldybės (komunos):

### Miestai
Didžiausi Dalarnos miestai yra (gyv. sk., 2018 m. gruodžio 31 d. duomenys):
* Burlengė 43 107
* Faliunas 38 476
* Avesta 16 498
* Ludvika 15 748
* Mora 12 801

## Šaltiniai

## Nuorodos
* Dalarnos lenas
Gediminas Butrimavičius

**Gediminas Butrimavičius** (g. 1980 m. sausio 26 d. Trakuose) – Lietuvos futbolininkas, saugas.

## Biografija

Žaidė Geležinis vilkas Vilnius (1997–1998), Andas Vilnius (1998), Lokomotyvas Vilnius (1999), Ardena Vilnius (1999), Polonija Vilnius (2000–2001), Vėtra Vilnius (2002–2008), Atlantis FC (2009) klubuose, Lietuvos rinktinėje.

## Įvarčiai rinktinėje

## Nuorodos
*
Baras (baldas)

**Baras** – atskirai gėrimams (dažniausiai alkoholiniams) skirta spintelė ar specialus skyrius indams pritaikytoje ar panašioje spintoje, bufete. Bare gali būti įmontuotas nedidelis šaldytuvas. Barai įrengiami ir kaip mobilūs namų barai judančiuose balduose ant ratukų, kad būtų patogu judėti į gretimas namų patalpas, terasą, kiemą.

Baras yra neatsiejama baldų dalis ne tik restoranuose – nedideli skyriai gėrimams yra įrengiami namams skirtiems baldams, jie dažni ir visuomeninėse patalpose (viešbučių apartamentuose, laivų kajutėse ir kt).  

## Šaltiniai

## Nuorodos

* Mini baras
* Plaukiojantis baras
Andy Webster

**Andrew Neil „Andy“ Webster** (g. 1982 m. balandžio 23 d. Dandyje) – škotų futbolininkas žaidžiantis Škotijos Premier lygoje, Heart of Midlothian klube.

## Karjera
Webster pradėjo karjerą Škotijos antrajame divizione, Arbroath klube. Debiutavo septyniolikos metų prieš Stirling Albion Škotijos futbolo lygos taurėje, 1999 m. rugpjūčio 24 d. Pirmą ivartį pelnė 2001 m. kovo 17 d. lygos rungtinėse prieš Queen’s Park, kuriuose Arbroath laimėjo 2-0.

2001 m. kovo 30 d. pasirašė sutartį su sostinės Hearts klubu. 2006 m. paliko klubą dėl nesutarimu su Vladimiru Romanovu. Yra žaidęs Wigan Athletic, Rangers, Bristol City, Dundee United klubuose. 2011 m. vasario 3 d. grižo į Hearts klubą. Debiutavo vasario 12 d. išvykos rungtinėse prieš Hamilton Academical.

## Tarptautinė karjera
Debiutavo draugiškose rungtynėse prieš Austriją, laimėjus 2-0. Pirmą ir venintelį ivartį pelnė 2005 m. lapkričio 12 d. Hampden Park stadione, draugiškose rungtinėse, prieš JAV rinktinę. Paskutines rungtines žaidė prieš Šveicariją, 2006 m. kovą.

2009 m. gegužės 6 d. buvo pakviestas į Škotijos B rinktinę prieš Šiaurės Airijos B rinktinę, kuriuose sužaidė 90 minučių ir pelnė pirmą ivartį, laimėjus rungtines 3-0.

## Pasiekimai
**[[Heart of Midlothian FC|Heart of Midlothian]]**
* **[[Škotijos futbolo taurė]] (1)** (2006 m.)

**[[Dundee United FC|Dundee United]]**
* **[[Škotijos futbolo taurė]] (1)** (2010 m.)

### Asmeniniai pasiekimai
* Škotijos Premier lyga: jaunasis mėnesio žaidėjas: 2003 m. balandis
* Škotijos Premier lyga: mėnesio žaidėjas: 2009 m. lapkritis

## Šaltiniai

## Nuorodos
* Andy Webster karjera ir statistika
Vermlandas

**Vermlando lenas** () – lenas pietvakarių Švedijoje, Vermlando provincijoje. Ribojasi pietuose su Vestra Jotalandu, šiaurėje su Dalarna, ir rytuose su Erebru. Lenas yra įsikūręs prie Norvegijos sienos. Plotas 17 583 km². Įkurtas 1779 m. Administracinis centras – Karlstadas (*Karlstad*).

## Savivaldybės

Leno teritorijoje yra šios savivaldybės (komunos):

### Miestai
Tai vienas tankiausiai apgyvendintų regionų visoje Švedijoje. Didžiausi Vermlando miestai yra:

* Karlstadas 61 685
* Kristinehamnas 17 839
* Arvika 14 244
* Seflė 8 991
* Kilas 7 842
* Fershaga 6 229
* Filipstadas 6 022
* Skorė 5 402
* Hagforšas 5 146

## Istorija

Vermlando lenas sutampa su istorine *Vermlando provincija* (), kultūriniu Skandinavijos regionu, kuris pasižymi savita etnine kultūra ir turi atskirą tapatybę. Šiuo metu jis yra priskiriamas Svealando žemei.
  
Vermlandas minimas seniausioje Švedijos ir Norvegijos istorijoje. Geografiškai jis buvo labai svarbioje dalyje tarp Švedijos Svealando (rytuose) Jotalando (pietuose) ir Rytų Norvegijos Oplandenės regiono (vakaruose). Norvegų legendos teigė, kad šioje šalyje pirmiausia įsitvirtino Inglingai, kilę iš Svealando pajūrio. Svealando karaliaus Ingjaldo III sūnus Olavas Medkirtys užvaldė Vermlandą iškirsdamas gausius čia augusius miškus, ir per žmoną paveldėjo Soliorą toliau vakaruose. Pastarajame užaugęs jo sūnus Ingjaldas paveldėjo Vermlandą. Šiam mirus, Vermlando karaliumi tapo jo brolis Halfdanas Baltieji Kaulai.

Ankstyviausiais laikais (VIII–X a.) Vermlandas buvo laikomas Norvegijos karalystės dalimi, susieta per Inglingų dinastinę liniją. Tačiau nuo XI a. krašto gyventojai pasirinko mokėti duoklę Švedijos karaliui, ir nuo tada pradėta laikyti Jotalando žemės dalimi. Čia suformuota atskira provincija. 1584 m. Karlstadui buvo suteiktos miesto teisės, ir jis tapo provincijos sostine.

Naikinant Švedijos provincijas ir steigiant lėnus, Vermlandas išlaikė atskirą tapatybę ir kultūrą. Ilgą laiką jis buvo sujungtas su Nerke kaip Nerkės ir Vermlando lėnas, tačiau 1779 m. vėl atskirtas kaip atskiras administracinis vienetas. XVII a. į regioną gausiai migravo suomiai kolonistai, kurių likučiai išlaikė savo kalbą ir kultūrą iki pat XX a. pabaigos.

XIX a. Vermlandas priskirtas Svealando žemei.

## Šaltiniai

## Nuorodos
* Vermlando lenas
Valdomas turtas

**Valdomas turtas** () – klientų pavedimu finansų įstaigų valdoma turto suma.

Finansinėms institucijoms, pvz. kaip investiciniams (), apribotos rizikos () ir privataus kapitalo fondams (), investicijų bei turto valdymo bendrovėms patikėtų valdyti klientų turto rinkos vertė.

Šios palyginamosios sąvokos pokytį lemia kapitalo prieaugis (vertės mažėjimas) ir grynų pajamų () įplaukų (išplaukų) mastas.

## Šaltiniai
Jemtlandas

**Jemtlando lenas** () – lenas vidurio Švedijoje, Jemtlando, Herjedaleno, Helsinglando bei Ongermanlando provincijose. Ribojasi pietuose su Dalarnos, rytuose su Jevleborgu ir Vesternorlandu ir šiaurėje su Vesterbotenu. Lenas yra įsikūręs prie Norvegijos sienos. Plotas 49 444 km². Įkurtas 1810 m. Administracinis centras – Estešundas (*Östersund*).

## Savivaldybės

Leno teritorijoje yra šios savivaldybės (komunos):

### Miestai
Tai vienas tankiausiai apgyvendintų regionų visoje Švedijoje. Didžiausi Jemtlando miestai yra:

* Brekė 1 651
* Estešundas 44 327
* Hamarstrandas 1 052
* Jerpenas 1 408
* Krokomas 2 277
* Stremsundas 3 589
* Svegas 2 547
* Svenstavikas 1 004

## Šaltiniai

## Nuorodos
*  Jemtlando lenas
Faksimilė

**Faksimilė** ( – daryk panašų) yra tiksli originalaus parašo, rankraščio ar kitokio dokumento, taip pat knygos, žemėlapio, meno kūrinio kopija, gaunama spaudos, fotografijos ir kitais panašiais būdais.

Retų rankraščių, istorinių leidinių faksimilės dažniausiai buvo ir yra daromos išsaugojimo ateities kartoms bei mokslinių tyrimų tikslais. Ribotu tiražu jos gali būti išspausdinamos, pridedant srities specialistų komentarus, ir platinamos visuomenei.

## Istorija
Senesniais laikais faksimilės būdavo padaromos rankiniu būdu – originalą nukopijuodavo pro permatomą popierių, graviruodavo ant metalinės plokštelės, medžio, litografijos būdu gaudavo galutinį produktą. Vystantis technikos pažangai, faksimilės pradėtos gaminti daug sparčiau ir tiksliau.

## Šaltiniai

## Nuorodos
* Faksimilės 
* Faksimilių pavyzdžiai (rusų k.) 
* Publikuotini raštijos paminklai
Gatčina

**Gatčina** – miestas šiaurės vakarų Rusijoje, Leningrado srityje, 45 km į pietvakarius nuo Sankt Peterburgo; rajono centras. Transporto mazgas. Pro miestą eina Sankt Peterburgą ir Pskovą jungiantis geležinkelis ir plentas. Veikia popieriaus pramonės įrangos gamybos, metalo apdirbimo, baldų įmonės. Sankt Peterburgo branduolinės fizikos institutas, botanikos sodas.

Miesto istorinis centras ir rūmų parkai nuo 1990 m. yra UNESCO Pasaulio paveldo objekto „Istorinis Sankt Peterburgo centras ir susijusių paminklų grupė“ dalis.

## Istorija
Pirmą kartą miestas paminėtas 1499 m. Nuo 1617 m. priklausė Švedijai, nuo 1703 m. atiteko Rusijai. XVIII a. trečiajame dešimtmetyje tapo Rusijos imperatoriaus Petro I sesers Natalijos nuosavybe. 1783–1796 m. būsimojo imperatoriaus Pavelo I, o nuo 1828 m. imperatoriaus Nikolajaus I ir jo įpėdinių rezidencija. 1796 m. gavo miesto teises. 1853 m. į Gatčiną nutiestas geležinkelis. 1881 m. Gatčinos gatvės – pirmą kartą Rusijos imperijoje – buvo apšviestos elektros lempomis. 1910 m. Gatčinoje įrengtas pirmasis Rusijoje karinis aerodromas. 1923–1929 m. miestas sovietų politiko L. Trockio garbei vadintas ***Trocku***. Nuo 1929 m. iki 1944 m. pervadintas ***Krasnogvardeisku***. Antrojo pasaulinio karo metu miestas buvo okupuotas Vokietijos kariuomenės ir stipriai sugriautas, pokario metais atstatytas.

## Architektūra
1766–1781 m. mieste pagal italų architekto A. Rinaldi projektą buvo pastatyti ankstyvojo klasicizmo Didieji Gatčinos rūmai, sugriauti Antrojo pasaulinio karo metu ir vėliau atstatyti. Rūmai ilgus metus buvo caro šeimos poilsio vieta. Rūmus supa XVIII a. pabaigoje įrengtas didelis 143 ha parkas. 1799 m. Gatčinoje pastatyti originalūs Prioro rūmai. Konetablio aikštė ir 32 m aukščio obeliskas, kelios XIX a. cerkvės, liuteronų bažnyčia, Ingeburgo vartai.

## Lietuviai
Pirmojo pasaulinio karo metais Gatčinoje apsigyveno karo pabėgėlių iš Lietuvos, veikė Lietuvių draugijos nukentėjusiems dėl karo šelpti skyrius. Švč. Mergelės Marijos iš Karmelio kalno katalikų bažnyčioje sielovados darbą dirbo lietuvių kunigai Aleksandras Juodvalkis ir Vladas Čegis.

## Šaltiniai
Jevleborgas

**Jevleborgo lenas** () – lenas vidurio Švedijoje, Jestriklando ir Helsinglando provincijose. Ribojasi pietuose su Upsalos, vakaruose su Dalarna ir Jemtlandu ir šiaurėje su Vesternorlandu. Lenas yra įsikūręs ant Baltijos jūros kranto. Plotas 18 191 km². Įkurtas 1762 m. Administracinis centras – Jevlė (*Gävle*).

## Savivaldybės

Leno teritorijoje yra šios savivaldybės (komunos):

### Miestai
Tai vienas tankiausiai apgyvendintų regionų visoje Švedijoje. Didžiausi Jevleborgo miestai yra:

* Bolnesas 12 842
* Jevlė 71 033
* Hiudiksvalis 15 015
* Sandvikenas 22 965
* Sioderhamnas 11 761

## Šaltiniai

## Nuorodos
*  Jevleborgo lenas
Lėnas (reikšmės)

Žodis **Lėnas** reiškia:
* Lėnas – ežeras Ukmergės rajone
* Lėnas – kaimas Ukmergės rajone
* Lėnas – administracinis teritorinis vienetas Švedijoje, Suomijoje (, )

Panašūs:
* Lenas – feodalinės nuosavybės forma
* Las Lenas – Argentinos kalnų slidinėjimo kurortas
* LEN – Europos plaukimo federacija
Barcelona (albumas)

**„Barcelona“** – studijinis „Queen“ vokalisto Freddie Mercury ir operos atlikėjos Montserrat Caballé albumas. Išleistas 1988 m. spalio 10 d. Tai buvo paskutinis paties Freddie įrašytas albumas prieš mirtį 1991 m. lapkričio 24 d.

Idėja įrašyti albumą Freddie kilo po to, kai Barselona buvo paskirta tapti olimpinių žaidynių rengėja. Montserrat Caballé buvo pasirinkta kaip gyvenanti šiame mieste. Pagrindinė albumo daina „Barcelona“ buvo atliekama per oficialų 1992 m. olimpinių žaidynių atidarymą.

1992 m. albumas perleistas iš naujo.

## Dainų sąrašas
Pirma pusė

# „Barcelona“ (Mercury/Moran) – 5:37
# „La Japonaise“ (Mercury/Moran) – 4:49
# „The Fallen Priest“ (Mercury/Moran/Rice) – 5:46
# „Ensueño“ (Mercury/Moran/Caballé) – 4:27

Antra pusė

# „The Golden Boy“ (Mercury/Moran/Rice) – 6:04
# „Guide Me Home“ (Mercury/Moran) – 2:49
# „How Can I Go On“ (Mercury/Moran) – 3:51
# „Overture Piccante“ (Mercury/Moran) – 6:40

## Pasiekimai topuose

## Šaltiniai
Mr. Bad Guy

**„Mr. Bad Guy“** – debiutinis studijinis Freddie Mercury albumas. Jis buvo įrašytas 1983–1985 m. Miunchene, o išleistas 1985 m. balandžio 29 d. Albume yra 11 dainų, kurias visas įrašė pats Mercury.

## Dainų sąrašas
1 pusė

# „Let’s Turn It On“ – 3:42
# „Made in Heaven“ – 4:05
# „I Was Born to Love You“ – 3:38
# „Foolin' Around“ – 3:29
# „Your Kind Of Lover“ – 3:32

2 pusė

# „Mr. Bad Guy“ – 4:09
# „Man Made Paradise“ – 4:08
# „There Must Be More to Life Than This“ – 3:00
# „Living on My Own“ – 3:23
# „My Love Is Dangerous“ – 3:42
# „Love Me Like There’s No Tomorrow“ – 3:46

## Pasiekimai topuose
Upsalos lenas

**Upsalos lenas** () – lenas pietvakarių Švedijoje, Uplando, provincijoje. Ribojasi pietuose su Stokholmu ir Siodermanlandu, vakaruose su Vestmanlandu, ir šiaurėje su Jevleborgu. Lenas yra įsikūręs ant Baltijos jūros kranto. Plotas 6 989 km². Įkurtas 1634 m. Administracinis centras – Upsala (*Uppsala*).

## Savivaldybės

Leno teritorijoje yra šios savivaldybės (komunos):

### Miestai
Tai vienas tankiausiai apgyvendintų regionų visoje Švedijoje. Didžiausi Upsalos leno miestai yra:

* Upsala 140 451
* Enšiopingas 21 121
* Bolsta 14 147
* Sevja 9 684
* Knivsta 7 081
* Storveta 6 347
* Skutsšeras 6 075
* Tierpas 5 587
* Esterhamaras 4 534
* Bjorklingė 3 269

## Šaltiniai

## Nuorodos
*  Upsalos lenas
The Game

**„The Game“** – 8-as studijinis grupės „Queen“ albumas. Jis buvo įrašinėjamas 1979–1980 m., o išleistas 1980 m. birželio 30 d. Šis albumas yra vienintelis „Queen“ albumas, pasiekęs pirmąją JAV albumų topo vietą bei tapo geriausiai „Queen“ parduodamu albumu JAV rinkoje (iki šiol yra parduota apie 4 milijonai albumo kopijų). Du šio albumo singlai „Another One Bites the Dust“ ir „Crazy Little Thing Called Love“ pasiekė JAV singlų topo viršūnes. Įrašydama šį albumą Queen pirmą kartą panaudojo sintezatorių.

„The Game“, kitaip nei ankstesnis „Jazz“ albumas, išsiskyrė pop/rok stilių dainomis. Šis albumas yra trumpiausias „Queen“ albumas (35:39 min.).

## Dainų sąrašas
Pirma pusė

# „Play the Game“ Freddie Mercury 3:30
# „Dragon Attack“ Brian May 4:18
# „Another One Bites the Dust“ John Deacon 3:35
# „Need Your Loving Tonight“ Deacon 2:50
# „Crazy Little Thing Called Love“ Mercury 2:44
Antra pusė

# „Rock It (Prime Jive)“ Roger Taylor 4:33
# „Don’t Try Suicide“ Mercury 3:52
# „Sail Away Sweet Sister“ May 3:33
# „Coming Soon“ Taylor 2:51
# „Save Me“ May 3:50

## Pasiekimai topuose

## Šaltiniai
Dulkės

**Dulkės** – smulkios, lengvos, organinės arba mineralinės kilmės dalelės, tvyrojančios ore arba nusėdančios ant įvairių paviršių. Dulkių dalelių skersmuo būna vidutiniškai 0,005 mm, maksimaliai – 0,1 mm. Paveiktos drėgmės dažnai virsta purvu.

Atvirose erdvėse pagrindinis dulkių šaltinis yra smulkios uolienų dalelės, nugludintos vėjo erozijos. Dulkės kyla sausose, minkšta uoliena (pvz., smėliu) padengtose vietose: dykumose ir pusdykumėse, kopose, arimuose, žvyrkeliuose, kasyklose ir kt. Daug dulkių išmetama ir ugnikalnių išsiveržimų metu (vulkaniniai pelenai). Vėjas lengvai pakelia tokias dulkes ir gali nunešti didelius atstumus – pvz., pučiant stipriems vėjams nuo Sacharos dulkės atnešamos iki Europos krantų. Ypač dideli dulkių kiekiai nešami smėlio audrų metu. Didelis dulkių kiekis atmosferoje blogina matomumą, didina aplinkos įkaitrinimą, prastina oro kokybę, kelia nešvarą. Ypač kenksmingos dulkės kyla nuo anglies kasyklų ir sąšlavynų, druskos lygumų. Atmosferinių dulkių kiekis mažinamas drėkinant statybų vietas, plaunant gatves, asfaltuojant kelius, sodinant medžius, gyvatvores prie kelių, laukų, gyvenamųjų namų.

Gyvenamose patalpose be mineralinės kilmės dulkių yra ir nemažai organinių dulkių – žiedadulkių, žmonių ir gyvūnų plaukelių, audinių ir popieriaus pluošto, negyvų odos ląstelių ir kt. Namuose dulkės linkusios kauptis minkštuose, puriuose paviršiuose – kilimuose, balduose, užuolaidose, drabužiuose ir patalynėje, knygose ir kt. Tokiose dulkėse veisiasi namų dulkių erkės. Didelis dulkių kiekis gyvenamoje patalpoje gali sukelti alerginius susirgimus, kvėpavimo sistemos sutrikimus. Dulkės naikinamos drėgnu audiniu valant paviršius, dulkių siurbliu siurbiant dulkes iš kilimų, prisilaikant bendros švaros.

Tyrimo Arizonoje metu nustatyta, kad į gyvenamąsias patalpas didžioji dalis dulkių patenka tiesiai iš lauko, o ne nuo prinešamo purvo su batais ar drabužių. Nustatyta, kad aklinai uždarytame bute per dvi savaites nusėda 12 tūkst. dulkių dalelių į 1 grindų ir baldų kvadratinį metrą; tas dulkes sudaro: mineralinės dalelės – 35 %, tekstilės ir popieriaus pluoštas – 12 %, odos ląstelės – 19 %, žiedadulkės – 7 %, suodžių ir dūmų dalelės – 3 %, kitos, neaiškios kilmės dalelės bei kosminės dulkės – 24 %.

## Išnašos

## Nuorodos
* Dulkės: iš kur atsiranda ir kaip su tuo kovoti
Lenas (teritorija)

**Lenas ** (, , ), dar žinomas kaip **grafystė** – administracinis teritorinis vienetas, naudotas keliose Skandinavijos valstybėse. Šiuo metu naudojamas tik Švedijoje.

## Raida

Lenai, kaip stambus administracinis vienetas, apjungiantis smulkesnius (*syssel*) pradėti naudoti Danijos karalystėje. XIV a. pradžioje juos, kaip stambiausią administracinį vienetą įdiegė ir Norvegija (ji buvo dalinama į 4 lenus). 1660 m. Danijoje, o 1662 m. Norvegijoje (kuri tuo metu sudarė uniją su Danija) lenai pervardinti amtais ir po to niekada neatkurti.

1634 m. lenus įdiegė Švedija, kuri modernizavo savo administracinę sistemą ir jais pakeitė tradicines provincijas. Kadangi Švedija valdė ir Suomiją, lenų sistema apėmė ir Suomijos teritorijas. Suomiją valdant Rusijai, lenai buvo vadinami gubernijomis. 1917 m. Suomijai iškovojus nepriklausomybę, ji turėjo 8 lenus, kurių skaičius iki 1998 m. išaugo iki 12. Reformos metu jų skaičius sumažintas iki 5. Suomijos lenai galutinai panaikinti 2010 m.
 
Šiuo metu Švedijoje lenai egzistuoja kartu su istoriniais administraciniais vienetais – provincijomis. Yra 21 lenas. Pagal Europos Sąjungos Teritorinių statistinių vienetų nomenklatūrą priskiriami  lygmeniui. Kiekvienas lenas dar suskirstytas į komunas, kurių šiuo metu suskaičiuojama 290.

## Nuorodos

* Švedijos atlasas 

## Taip pat skaitykite
* Švedijos lenai
* Norvegijos administracinio suskirstymo vienetai
* Danijos administracinis suskirstymas
* Suomijos administracinis suskirstymas
Dardų kalbos

**Dardų kalbos** – indoeuropiečių kalbų šeimos indoarijų kalbų grupės kalbos, vartojamos įvairių kalnų tautų, bendrai vadinamų dardais. Vartojamos šiaurės rytų Afganistane, šiaurės ir šiaurės vakarų Pakistane bei Indijoje (daugiausia Kašmyre). Dardų kalbos užima tarpinę padėtį tarp indų ir iranėnų kalbų.

Dardų kalbų grupę sudaro apie 20 kalbų:
* kašmyrų (4,6 mln. kalbančiųjų, rašto paminklai nuo XIII a.),
* khovarų (400 000 žm., turi raštą),
* šinų (300 000, turi raštą),
* pašajų (200 000),
* kalamių (70 000),
* torvalių (60 000),
* gavarų-batų (10 000),
* palulų (8600),
* damelių (5000),
* kalašų (5000),
* nangalamių (5000),
* čilisų (2300),
* šumaštų (1000),
* ir kt.

Kartais prie dardų kalbų priskiriamos ir nuristaniečių kalbos (60 000 kalbančiųjų).

Dadrų kalbose gausu aspiratų. Žodžių tvarka skiriasi nuo naujųjų indų kalbų (veiksnys – tarinys – papildinys). Linksnių turi nedaug, vartojama polinksniai, enklitiniai įvardžiai, sintaksėje – ergatyvinės konstrukcijos.

## Šaltiniai
* Ethnologue klasifikacija
Dera Gazi Chanas

**Dera Gazi Chanas** () – miestas centriniame Pakistane, Pandžabe, Indo upės slėnyje, vakarinėje upės pakrantėje. Yra tarptautinis oro uostas. Maisto, tekstilės (medvilnės) pramonė. Tradiciniai amatai (kilimų audimas, šilko, medžio, dramblio kaulo dirbinių gamyba). Apylinkėse auginami javai (mieste – svarbus grūdų turgus), medvilnė, verčiamasi avininkyste. Prie Dera Gazi Chano kasama urano rūda. Veikia Lahoro universiteto filialas, vaizduojamojo meno mokykla.

## Istorija

Miestas įkurtas XV a. ir pavadintas jo įkūrėjo, beludžių genties vado Gazi Chano garbei. Kartu su keliais kitais beludžių miestais sudarė Deradžato regioną. 1911 m. nukentėjo nuo potvynio, buvo perkeltas 15 km į vakarus.

## Šaltiniai